સમાજ સંદેશ નિયમિત રીતે પ્રકાશિત થતું રહે અને લોકોના ઘરે પહોચતું રહે તે માટે તેના આર્થિક પાસાને પહોંચી વળવા આ મુખપત્રે ભૂતકાળમાં સતત સંઘર્ષ કરેલ છે. મહાસભાની મીટીંગોમાં દર વર્ષે હિસાબ રજૂ થાય અને મહાસભા સન્માનિય વડીલો ગમેં તેમ કરી અને સમાજ સંદેશનો તોટાળો પૂરો કરી સમાજ સંદેશના આર્થિક ખર્ચને સરભર કરી ગમે તે ભોગે મુખપત્ર ચાલુ રહે તેવા પ્રયત્નો કરેલ છે. તે બદલ આ સ્થળેથી આવા સન્માનીય વડીલોને પણ હૃદય પૂર્વક નમન કરીએ છીએ. ઈ.સ. ૧૯૯૭ માં મહાસભા તત્કાલીન પ્રમુખ સમાજ માતૃ શ્રી સ્વ.ભાનુમાના પ્રયાસોથી સેતુ સમાજ સંદેશના તંત્રીને મદદરૂપ થવા સલાહકાર સમીતીનું પણ ગઠન કરવામાં આવેલ અને ઈ.સ.૨૦૦૨ થી સેતુ સમાજ સંદેશ ને પગભર કરવા અને તોટાળો ઓછો કરવા તથા તંત્રીશ્રી ને મદદરૂપ થવા સેતુ સમાજ સંદેશ સંચાલન સમિતીબનાવવા માં આવી. જે આજ પર્યંત કાર્યરત છે સાથે સાથે ઈ..સ. ૨૦૦૨ થી સરહદ ના સંત્રી અને નિવૃત ફોજી શ્રી ભરતભાઈ વલમજીભાઈ વાઢેર-અંજાર એ સ્વેચ્છાએ સમાજ સંદેશનું તંત્રી પદ સ્વીકાર્યું અને આજ પર્યત એને બખૂબી નિભાવ્યું છે. અને સેતુ સમાજ સંદેશ ના વહીવટને સરળ બનવવા ખુબ જ પરિશ્રમ વેઠીને આજના સ્તરે પહોચાડેલ છે. સાથે સાથે દર વર્ષે સેતુ સમાજ સંદેશના તોટાળા ને પહોચી વળવા સમય સમય પર લવાજમ અને શુભેચ્છા જાહેરત શુલ્ક વધારવાના કઠોર નિર્ણય લેવા પડેલ છે. આ માટે શરૂઆતમાં ૨૦૦૨માં આ મુખપત્ર નું કાર્યાલય કુકમા હતું જે સ્વ.નારણ ભાઈ ચૌહાણના અવસાન બાદ અંજાર લાવ્યા. ત્યારે શરૂઆતમાં આર્થિક રીતે પહોંચી વળવા હાલના મહાસભાના ઉપપ્રમુખ શ્રી વિનોદભાઈ શાંતિલાલભાઈ જેઠવાએ પોતાના અંગત નાણા રોકીને પણ આ મુખપત્ર ને ચાલુ રાખવા યોગદાન આપેલ જે પાછળથી તેઓને અર્પણ કરી દીધેલ હતા.મહાસભાના તત્કાલિન પ્રમુખ આદરણીય શ્રી કાન્તીલાલભાઈ જીવરામભાઈ જેઠવા એ સેતુ સમાજ સંદેશ ને પગભર બને અને નફો કરતું થાય તે માટે નિર્ણય લેવા માટે પણ પોતાના સંપૂર્ણ સહયોગ આપેલ હતો ,અને આજ સત્રમાં સેતુ સમાજ સંદેશ નફો કરતું થયું. તે માટે મહાસભા ત્યારના હોદેદારો અને તંત્રી શ્રી તથા સમાજ સંદેશની સમીતી અભિનંદન ના અધિકારી છે. સેતુ સમાજ સંદેશ પગભર થયું અને થોડો હાશકારો અનુભવ્યો ત્યાં જ વળી એક નવી સમસ્યા આવી મુખપત્રના રજીસ્ટ્રેશનનો પ્રશ્ન ઘણો સમય ચાલ્યો અને વચ્ચે થોડો સમય પોસ્ટ ના કારણે બે મહીને કે ત્રણ મહીને સેતુ સમાજ સંદેશનું પ્રકાશન કરવામાં આવ્યું.મુખપત્ર ના રજીસ્ટ્રેશન માટે વખતો વખત કાર્યવાહી કરવામાં અને દિલ્હી જઈ રજીસ્ટ્રેશન મેળવવા માટે.મહાસભા તત્કાલીન મંત્રી શ્રી વિનોદભાઈ લીલાધરભાઇ ચૌહાણ, વિનોદભાઈ મોહનલાલભાઈ ખોડીઆર, શ્રી અનીલ ભાઈ કેશવજીભાઈ ટાંક તત્કાલીન અધ્યક્ષ આદરણીય શ્રી ભુપેન્દ્રભાઈ વિશનજી ભાઈ પરમાર , શ્રી પરેશ ભાઈ રમણીકલાલભાઈ ચૌહાણ વગેરે ભાઈઓએ નિષ્ઠાપુર્વકના પ્રયત્નો કાર્ય અને સત્ર ૨૦૦૮ - ૨૦૧૧ ની શરૂઆતના દીવસો માજ આપણને મુખપત્ર “સેતુ સમાજ સંદેશ”નું રજીસ્ટ્રેશન સેતુ સમાજ સંદેશ ના નામે મળી ગયું. ત્યાર ના મહાસભા ના આદરણીય પ્રમુખ શ્રી રણજીતભાઈ હરજીભાઈ પરમાર – બાલાઘાટ તથા મંત્રી શ્રી વિનોદભાઈ ચૌહાણે જાતે દિલ્હી જઈ રજીસ્ટ્રેશન પત્ર લઇ આવ્યા. અને “સેતુ સમાજ સંદેશ” ત્યારબાદ “સેતુ સમાજ સંદેશ”ના નામે પ્રકાશિત થવા લાગ્યું. સત્ર ૨૦૧૧-૨૦૧૪ના મહાસભા ના પ્રમુખ આદરણીય શ્રી મણીલાલભાઈ કેશવજીભાઇ ચાવડા – રાયપુર આવ્યા અને સંચાલનની જવાબદારી શ્રી અજયભાઈ પ્રાગજીભાઈ પઢીઆરને સોંપી અને ખાસતો સેતું સમાજ સંદેશ મળવાની ફરિયાદ નિવારવા માટે પ્રિન્ટેડ સરનામાં સાથે કોથળીમાં પેક કરી સેતુ સમાજ સંદેશ ને સમાજબંધુ સુધી પહોંચાડવાના પ્રયત્નો કર્યા અને તેમાં મહ્દ અંશે સફળ પણ થયા. પરંતુ છેલ્લા ત્રણ ચાર માસથી પોસ્ટના અનિયમિતતાને કારણે સેતુ સમાજ સંદેશ ના મળવાની ફરિયાદ ચિંતા ઉદભવે તેટલા પ્રમાણમાં હતી અને મહાસભા ના આદરણીય પ્રમુખ શ્રી કુંવરજીભાઈ રણછોડભાઈ ટાંકે આ પ્રશ્નનું નિરાકરણ કરવા સેતુ સમાજ સંદેશ ના અધ્યક્ષ અને સંચાલન સમીતીના સભ્યો સાથે ચર્ચા વિચારણા કરી સેતુ સમાજ સંદેશને વેબસાઈટ પર મુકવાનો નિર્ણય કર્યો. આશા છે આ વેબસાઈટ સમાજબંધુઓને રાષ્ટ્રીય મહાસભાના પ્રવાહ સાથે જોડી રાખશે અને દરેક ઘટકો અને મહાસભાની પ્રવૃતિ થી અવગત થવા પ્રબળ માધ્યમ બની રહેશે.